Alkoholfritt øl
**Alkoholfritt øl** er øl med lite eller ingen alkoholinnhold. Hva som kvalifiserer seg som alkoholfritt øl kan variere fra land til land. 

Alkoholfritt øl kan produseres på forskjellige måter. De vanligste metodene er å bruke ølgjær som produserer lavere mengder med alkohol, eller anvendelse av utstyr som kan fjerne en del av alkoholet i ølet etter ferdig fermentering.

I Norge
-------

### Øl i skatteklasse A

Alkoholloven definerer i § 1-3 alkoholfri drikk som *«drikk som inneholder under 0,7 volumprosent alkohol»*, og øl kan derfor inneholde opp mot 0,7 % alkohol selv om det betegnes som alkoholfritt i Norge. Samtidig plikter ikke produsenten å opplyse om alkoholinnholdet så lenge drikken ikke inneholder over 1,2 volumprosent alkohol.

Det første alkoholfri ølet kom på markedet i Norge i 1972 under navnet Zero, ølet fikk en markedsandel på 0,2 % av det totale ølsalget.

Alkoholfritt øl ble ikke populært før på begynnelsen 1990-tallet, da var kommet flere merker som Munkholm fra Ringnes og Clausthaler fra Hansa. Senere kom flere andre bryggerier på markedet med alkoholfritt øl, som Aass med Uten. Også små-bryggeriene som Nøgne Ø og Lervig har etter hvert kommet med sine alkoholfrie produkter. Til å begynne med var det mest øl av pilsner type men nå finnes det en rekke typer å velge mellom som ipa, pale ale, bayer, hveteøl, stout og juleøl. Etter som utvalget og kvaliteten har øket har forbruket av alkoholfritt og alkoholsvakt øl vokst kraftig de siste årene.

Stadig flere henger seg på NoLo-trenden, som handler om å drikke ingen alkohol i (No) eller alkohol med lav alkoholprosent (Low).

Tabell over salg av alkoholfritt øl i liter pr. år fra september til september 

| 2009 | 2013 | 2017 | 2019 | 2021 | 2022 | 2023 |
| --- | --- | --- | --- | --- | --- | --- |
| 5 615 264 | 7 909 272 | 9 109 729 | 10 416 596 | 13 219 785 | 11 350 748 | 11 740 076 |

Fra 2009 til 2019 økte salget med 86% og fra 2009 til toppåret 2021 med 135 %, siden har salget gått litt tilbake.

### Vørterøl

Se hovedartikkel: Vørterøl
Vørterøl er en alkoholfri drikk laget av vann, malt og humle og tilsatt kullsyre. I prinsippet er vørterøl øl som ikke har vært gjennom gjæring.

Referanser
----------

1. ↑  Lov om omsetning av alkoholholdig drikk m.v. (alkoholloven) hos Lovdata
2. ↑  Se artikkel 9 (1) bokstav k i forordning vedlegg til matinformasjonsforskriften. Forskrift om matinformasjon til forbrukerne (matinformasjonsforskriften) hos Lovdata,
3. ↑  «Øltest alkoholfritt øl – 6 bestselgere | Ølakademiet AS». 9. januar 2023. Besøkt 14. november 2023.
4. 1 2  «Salgsstatistikk - Bryggeriforeningen». *www.bryggeriforeningen.no* **(norsk)**. 9. september 2020. Besøkt 14. november 2023.

Eksterne lenker
---------------

* Om alkoholfritt øl hos Forbrukerrådet
* «Vil ha alkoholfritt øl – også i jula» - Artikkel fra NTB hos Hegnar Online

| * v
* d
* r
Øltyper |
| --- |
| 
* Ale
* Lager
* Lambic

 |
| **Engelsk øl** | 
* Mild
* Bitter
* Brown ale
* Porter
* Stout
* India pale ale
* Old ale
* Barleywine
* Imperial stout

 |
| **Belgisk øl** | 
* Witbier
* Saison
* Flamsk rødt øl
* Oud bruin
* Lambic
* Dubbel
* Tripel
* Quadrupel

 |
| **Tysk øl** | 
* Hveteøl
* Kölsch
* Altbier
* Dortmunder
* Münchener
* Helles
* Dunkel
* Wienerøl
* Märzen
* Bokkøl
* Rauchbier
* Kellerbier
* Roggenbier
* Gose

 |
| **Amerikansk øl** | 
* American pale ale
* Cream ale
* Steam beer
* Amber ale
* American-style lager
* Quadrupel
* Black IPA

 |
| **Annet** | 
* Bayerøl
* Pale ale
* Irish red ale
* Juleøl
* Scotch ale
* Baltic porter
* Bière de Garde
* Pilsner
* Maltøl

 |
| Se også: Ølets historie |